CELEX: 32012R0399
Language: hr
Date: 2012-05-07 00:00:00
Title: Provedbena Uredba Komisije (EU) br. 399/2012 od 7. svibnja 2012. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               325
            
         32012R0399
   
               L 124/11
            
            
               SLUŽBENI LIST EUROPSKE UNIJE
            
            
               07.05.2012.
            
         
      PROVEDBENA UREDBA KOMISIJE (EU) br. 399/2012
   od 7. svibnja 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere o razvrstavanju robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također odnose na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga iz stupca 3 te tablice.
            
         
               (4)
            
            
               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene ovom Uredbom u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. svibnja 2012.
      
         
            Za Komisiju,
         
         
            u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Nesastavljeni proizvod (tzv. „sigurnosna mreža za trampolin”) koji se sastoji od:
               
                           —
                        
                        
                           mreže sa šest zatvarača koji se kopčaju utiskivanjem,
                        
                     
                           —
                        
                        
                           6 gornjih metalnih šipki s presvlakom od celularne plastike,
                        
                     
                           —
                        
                        
                           6 donjih metalnih šipki s presvlakom od celularne plastike i zavarenim nosačima za montažu,
                        
                     
                           —
                        
                        
                           12 gumenih traka s kukama,
                        
                     
                           —
                        
                        
                           12 vijaka sa sigurnosnim maticama.
                        
                     Svaku gornju šipku treba montirati na donju šipku koja se potom pomoću vijaka i sigurnosnih matica pričvršćuje za nožice trampolina.
               Mreža je sašivena u obliku valjka i dolazi u veličini koja odgovara određenom trampolinu. Mreža ima ulazni otvor koji se zatvara patentnim zatvaračem.
               Zatvarače koje se kopča utiskivanjem na gornjem dijelu mreže treba pričvrstiti za gornji kraj metalnih šipki.
               Gumene trake s kukama se koriste za učvršćivanje donjeg dijela mreže za okvir trampolina.
            
            
               9506 91 90
            
            
               Razvrstavanje se utvrđuje u skladu s Općim pravilima 1., 2.(a) i 6. za tumačenje kombinirane nomenklature, napomenom 1(t) uz odjeljak XI., napomenom 3. uz poglavlje 95. i tekstom oznaka KN 9506, 9506 91 i 9506 91 90.
               S obzirom na njezin oblik i obilježja, a posebno na činjenicu da je zbog prisutnosti metalnih šipki, vijaka, matica, kopči na utiskivanje i gumenih traka s kukama spremna za montažu na određeni trampolin, sigurnosna mreža je prikladna za uporabu isključivo uz odgovarajući trampolin (vidjeti napomenu 3. uz poglavlje 95.). Sigurnosna mreža se stoga smatra dodatkom proizvodu za sve vrste tjelovježbi iz tarifnog broja 9506.
               Proizvod se ne može razvrstati pod tarifni broj 5608 kao druge gotove mreže, jer su proizvodi iz poglavlja 95. isključeni iz odjeljka XI. (vidjeti napomenu 1(t) uz odjeljak XI.).
               Sigurnosna mreža za trampolin se stoga razvrstava kao ostali proizvodi i oprema za sve vrste tjelovježbi, gimnastiku ili atletiku s oznakom KN 9506 91 90.